Ge nka ba moetapele wa lekgotlakemedi la baithuti.
Molaotheo wa taolo ya dikolo wa Afrika Borwa o thulana le kgethologanyo ka dikolong. Tiiša taba yeo.
Seswantšhong se se latelago baswa ba bonala ba thobile kgobe ka mootlwa. Phurulla sa mafahleng a gago mabapi le tšeo e felago e eba ditlamorago tša mathabo a mohuta wo.
Phamokate le Twatši ya go Bolaya Mašole a Mmele (PMK/ TBMM) ke tlhobaboroko nageng ya rena.
Tšhelete ya go fiwa bommagobana ke Mmušo e thuša e le ruri. Na o kwana le seo Etšwa tema?
Araba potšišo e TEE go tše nne tše di latelago. Botelele bja karabo ya gago e be mantšu a 180 go iša go a 200.
Go na le kwalakwatšo ya mošomo wa bongwaledi kuranteng ya 'City Press'. Ngwala lengwalo la boitsebišophelo (CV) leo o tlogo le romela atereseng yeo e filwego kuranteng.
Hlogo ya sekolo sa geno e go boditše serokaphatla gore a ka se lokolle dipoelo tša barutwana pele go lefša tšhelete ya sekolofisi. Bjalo ka mongwaledi wa lekgotla la baithuti, ngwalela molaodi wa sedikothuto sa geno, o mo hlalosetše taba ye.
O seboledisegolo moletlong wa matswalo a mogwerago. Ngwala polelo ya gago ka botlalo.
Go be go na le kopano ya kgothekgothe sekolong sa geno moo go bego go bolelwa ka bohodu bjo bo diregago ka gare ga jarata ya sekolo. Bjalo ka mongwaledi wa lekgotlataolo la sekolo, ngwala lenaneothero le metsotso ya kopano yeo.
Araba potšišo e TEE go tše tharo tše di latelago. Botelele bja karabo ya gago e be mantšu a 100 go iša go a 120.
Ke wena molaodipharephare wa khamphani ya go tšweletša dibjana tša mabaibai. Gona mo khamphaning ya lena, go na le sekgoba sa mošomo wa go taka dibjana. Kwalakwatša sekgoba sa mošomo woo wa botaki kuranteng.
Batswadi ba gago ba go direla moletlo wa ditebogišo le go go fa tlhohleletšo ge o tšweleletše diphadišanong dipapading tša 'chess' tša naga tšeo di bego di swaretšwe toropong ya Tzaneen. Ngwala karata ya memo yeo o memago bagwera le meloko go tla go thaba le wena.
Ka mehla ge o tsena ka dintlwaneng tša boithomelo mo sekolong o kwa monkgo wa muši wo o makatšago. Ka morago ga dinyakišišo o hweditše gore go na le sehlopha sa baithuti seo se šomišago le go rekiša diokobatši mo sekolong. Hlama phoustara yeo e nago le tshedimošo ka kotsi ya tšhomišo ya diokobatši.